ตลาดหุ้นเอเชียส่วนใหญ่อ่อนตัวภาคบ่าย จับตารายงานการประชุมเฟด
ตลาดหุ้นเอเชียส่วนใหญ่อ่อนตัวลงในการซื้อขายภาคบ่ายวันนี้ เนื่องจากตลาดต่างรอดูรายงานการประชุมคณะกรรมการกำหนดนโยบายการเงินธนาคารกลางสหรัฐครั้งล่าสุด ส่วนตลาดหุ้นจีนดีดตัวขึ้นหลังเปิดทำการเป็นวันแรกในวันนี้
8 ต.ค. 2558

ตลาดหุ้นเอเชียส่วนใหญ่อ่อนตัวลงในการซื้อขายภาคบ่ายวันนี้ เนื่องจากตลาดต่างรอดูรายงานการประชุมคณะกรรมการกำหนดนโยบายการเงินธนาคารกลางสหรัฐครั้งล่าสุด ส่วนตลาดหุ้นจีนดีดตัวขึ้นหลังเปิดทำการเป็นวันแรกในวันนี้
ดัชนี HSI ตลาดหุ้นฮ่องกงปิดภาคเช้าที่ 22,360.63 จุด ลดลง 155.13 จุด, -0.69% ดัชนีเซี่ยงไฮ้คอมโพสิตปิดภาคเช้าพุ่ง 3.8% ดัชนี FBMKLCI ตลาดหุ้นมาเลเซียปิดภาคเช้าที่ 1,693.75 จุด เพิ่มขึ้น 4.50 จุด, +0.27%
สำหรับข้อมูลเศรษฐกิจที่ได้มีการเผยแพร่ในวันนี้ ได้แก่ ยอดสั่งซื้อเครื่องจักรพื้นฐานของภาคเอกชนญี่ปุ่น ร่วงลง 5.7% ในเดือนส.ค. เมื่อเทียบกับเดือนก่อนหน้า สู่ระดับ 7.594 แสนล้านเยน
รวมทั้งยอดเกินดุลบัญชีเดินสะพัดของญี่ปุ่นที่เกินดุลติดต่อกันเป็นเดือนที่ 14 ในเดือนส.ค. โดยตัวเลขเกินดุลบัญชีเดินสะพัดในเดือนดังกล่าวอยู่ที่ 1.65 ล้านล้านเยน
ทั้งนี้ รายงานการประชุมนโยบายการเงินของธนาคารกลางสหรัฐ (เฟด) ประจำวันที่ 16-17 ก.ย. จะมีการเปิดเผยเวลา 01.00 น. ของวันที่ 8 ต.ค.นี้
 